Έπειτα από έντονες προσπάθειες, το απόγευμα της Πέμπτης με ειδική πτήση της Aegean Airlines θα γίνει ο επαναπατρισμός των Ελλήνων στην Τουρκία.

Στην πτήση αναμένεται να βρίσκονται 26 άτομα, μεταξύ των οποίων και Έλληνες που γύρισαν από τις ΗΠΑ και εγκλωβίστηκαν στην Τουρκία.

Όσοι ενδιαφέρονται να επαναπατριστούν από την Τουρκία στην Ελλάδα θα πρέπει να επικοινωνήσουν άμεσα με το προξενείο της Ελλάδας στην Κωνσταντινούπολη στα τηλέφωνα +90212 3938290-1-2-4.

Συνολικά, περίπου 2.000 άτομα διάφορων εθνικοτήτων είναι εγκλωβισμένα στο αεροδρόμιο της Κωνσταντινούπολης.

Δύσκολη η κατάσταση με τον κοροναϊό στην Τουρκία

Η κατάσταση στην Τουρκία χειροτερεύει μέρα με τη μέρα, αφού τα κρούσματα αλλά και οι νεκροί του κοροναϊού αυξάνονται συνεχώς.

Οι αρχές της χώρας προσπαθούν να επιβάλλουν την απαγόρευση κυκλοφορίας σε πολίτες άνω των 65 ετών, αλλά και σε αυτούς που έχουν χρόνια νοσήματα, ενώ εξετάζεται και η γενική απαγόρευση κυκλοφορίας αφού οι πολίτες δεν πειθαρχούν στα μέτρα που ήδη έχουν ληφθεί.